Ana Porgras și Zanni au avut o relație apropiată de pe vremea când au participat pentru prima dată la Survivor România! S-a vehiculat la acea vreme că sunt împreună, căci apropierile dintre ei erau vizibile. Câștigătorul competiției din Republica Dominicană a recunoscut public că a avut sentimente puternice pentru fosta gimnastă, însă lucrurile au luat o turnură neplăcută pentru el atunci când au revenit pe meleaguri românești. Trapperul și fosta sportivă nu au mai ținut legătura, însă s-au revăzut acum în sezonul „All Stars”. Și acum a existat o apropiere între cei doi faimoși, dar situația n-a mai stat ca pe vremuri. Totuși, Iancu Sterp are o altă părere!
Ana Porgras și Zanni n-au fost la fel de apropiați precum erau în sezonul lor. Faimosul nu și-a mai pus sufletul pe tavă în fața fostei gimnaste, așa cum a făcut-o în urmă cu câțiva ani. Chiar și așa, relația lor de prietenie a dăinuit, iar împreună cu făcut tot posibilul să ajungă cât mai departe în competiție. Au existat apropieri neașteptate între Alexandra Duli și Zanni, însă războinica a părăsit competiție. Se pare că, au păstrat legătura în afara emisiunii, iar de curând războinica mărturisea pe micile ecrane că nu ar spune NU, dacă ar fi să aibă o relație amoroasă cu trapperul.
Cât timp Duli a fost în sezonul „All Stars”, au existat anumite zvonuri legate de o posibilă gelozie a Anei Porgras. După plecarea ei, spiritele s-au calmat, însă în continuare artistul a păstrat o oarecare distanță față de brunetă.
În ediția de seară trecută, Ana Porgras s-a accident, iar Zanni i-a sărit în ajutor fără să stea pe gânduri. Faimoasa s-a ales cu o accidentare serioasă, care o va ține departe de traseele din Dominicană, cel mai probabil. Pentru a-i alina durerea, echipa câștigătoare a jocului de marți seara a decis să o ia și pe Ana la recompensă, pentru a-i schimba starea de spirit.
„Momente de neuitat îi facem Anei.”, au spus colegii ei binevoitori.
A fost momentul în care Iancu Sterp a ținut să-i spună Anei că Zanni ține în continuare la ea. Războinicul i-a mărturisit fostei gimnaste că artistul a venit la joc cu o stare foarte bună, însă după ce s-a accidentat Ana, acesta s-a supărat teribil.
„Ține mult la tine, a venit de dimineață cu vibe-ul ăla bun și când ai plecat, a căzut.”, a spus Iancu.
Acesta a observat că Zanni și Ana s-au răcit în ultima perioadă și a ținut să dea cărțile pe față și să spună ce crede despre presupusa lor relație.
„El ține la ea, am simțit să îi spun lucrul acesta pentru că în ultima perioadă s-au cam răcit”, a explicat Iancu Sterp.